**Barra Head** eller **Berneray** (skotsk gælisk: **Ceann Bharraigh** eller **Beàrnaraigh**) er en øy i Atlanterhavet i øygruppen Hebridene på vestkysten av Skottland. Barra Head er den sørligste av øyene i de ytre Hebridene

Etymologi
---------

Navnet *Barra Head* ble i utgangspunktet bare brukt om det sørlige nesset på øya. Det betyr øya Barra ness. *Berneray* kommer fra norrønt, *Bjørns øy*. For å skille denne øya fra Berneray nord for North Uist kalles øya på gælisk gjerne enten *Beàrnaraigh Cheann Bharraigh* (Berneray med Barra Head) eller *Beàrnaraigh an Easbaig* (Biskopens Berneray, jamfør *Bishop's Isles* som et annet navn på Barra Isles).

Geografi
--------

Gressvegetasjon og sauer på beite på toppen av en av klippene på Barra Head Foto: Bob Jones 
Barra Head ligger lengst sør av øyene i de ytre Hebridene. Like nord for Barra Head ligger Mingulay. Øst for øya ligger skjæret *Sgeir Mhòr*, og i vest skjæret *Sgeir Chriosnain*.

Mange fugler hekker i de bratte klippene på sørsiden av øya. Foto: Bob Jones 
Øya har et areal på 2,04 km², og det høyeste punktet på øya er *Sotan* 193 meter over havet. Sørsiden av øya er svært bratt, med høye klipper som stuper rett ned i havet. På nordsiden er det noe slakere, og der ligger også den eneste landingsplassen for båter på øya. Det vokser gress (Machair) på øya, men ingen trær.

Øya her ikke vært bebodd siden 1931, men unntak av fyrtårnet som var betjent fram til 1980.

Fugleliv
--------

Øya er kjent for sitt rike fugleliv, og ble i 1993 vernet som en «Site of Special Scientific Interest» (Område av særlig vitenskapelig interesse). Siden 2000 har øya vært eid av National Trust for Scotland.

Blant fuglene som hekker på Barra Head er alke og andre alkefugler, måser, lundefugl, lomvi, krykkje, skarv og havhest. I 1985 ble det anslått at 2 % av verdens alkebestand hekket her

Fyr
---

Fyret ligger på toppen av en bratt klippe.  Foto: Tony Kinghorn 
Fyret på Barra Head ble vedtatt opprettet i 1830. Stedet ble valgt av flere grunner, Barra Head er omtrent halvveis mellom Eilean Glas og fyret *Rinns of Islay* på øya Orsay. Øya ligger også ved den sørlige innseilingen til the Minch. Fyret ble kontstruert av ingeniøren *Robert Stevenson*, og ble første gang tent 15. oktober 1833.

Fyrtårnet ligger vest på Barra Head, på toppen av en bratt klippe 190 meter over havet. Selve fyrbygningen er oppført i hvit stein, og er 18 meter høy. Det har en rekkevidde på 18 miles. Fyret ble automatisert i 1980, og den siste fyrvokteren forlot fyret 23. oktober 1980.

Lyset blinker med hvitt lys, med intervall på 15. sekund.

Referanser
----------

1. ↑  Iain Mac an Tàilleir (2003). «Placenames A-B» (PDF) **(engelsk)**. Pàrlamaid na h-Alba. Arkivert fra originalen (PDF) 23. september 2011. Besøkt 8. november 2008.
2. ↑  Haswell-Smith, Hamish (2004). *The Scottish Islands*. Edinburgh: Canongate. ISBN 1841954543.
3. ↑  «Mingulay, Berneray And Pabbay». NTS. Arkivert fra originalen 9. desember 2018. Besøkt 8. november 2008.
4. ↑  «Mingulay and Berneray SPA». JNCC. Arkivert fra originalen 23. oktober 2008. Besøkt 8. november 2008.
5. ↑  «Barra Head Lighthouse». Northern Lighthouse Board. Besøkt 8. november 2008.

Eksterne lenker
---------------

* (en) Barra Head – kategori av bilder, video eller lyd på Commons Rediger på Wikidata

| * v
* d
* r
Øyer i Hebridene |
| --- |
| Indre Hebridene | Ascrib Islands **·** Canna **·** Cara **·** Càrna **·** Coll **·** Colonsay **·** Crowlin Islands **·** Eigg **·** Gigha **·** Iona **·** Isay **·** Islay **·** Jura **·** Kerrera **·** Lismore **·** Oronsay **·** Muck **·** Mull **·** Raasay **·** Rona **·** Rùm **·** Sanday **·** Skye **·** Slate Islands **·** Soay **·** Staffa **·** Summer Isles **·** Tiree **·** Treshnish Isles **·** Ulva |  |
| Ytre Hebridene | Barra  **·** Barra Isles **·** Benbecula **·** Berneray **·** Eriskay **·** Flannan Isles **·** Great Bernera **·** Harris og Lewis **·** Monach Islands **·** North Rona **·** North Uist **·** Rockall **·** Scalpay **·** Shiant Isles **·** South Uist **·** St. Kilda |

|  |  |
| --- | --- |
| Oppslagsverk/autoritetsdata | GeoNames
 |